Burjassot acull dues jornades de donació de sang, el 21 i el 27 d’abril
2025-07-24

El treball dels hospitals en aquests moments és incansable. A la situació provocada pel Covid-19 s’uneixen les necessitats dels pacients que continuen amb els seus tractaments i que necessiten, en molts casos, transfusions de sang, donades les seues diferents patologies.

Davant aquesta situació, des del Centre de Transfusió de la Comunitat Valenciana es demana novament la col·laboració i la solidaritat de les ciutadanes i ciutadans de Burjassot perquè acudisquen els dies 21 i 27 d’abril a donar sang.

Tots dos dies, l’horari de donació serà de 17.00 a 20.30 hores sent la donació del dimarts 21 d’abril en el Centre Social d’Ausiàs March i, la del dilluns 27 d’abril a l’Ajuntament de Burjassot.

Poden ser donants de sang les persones entre 18 i 65 anys que pesen més de 50 quilos i gaudisquen de bona salut. Les dones poden donar sang tres vegades a l’any mentre que els homes poden fer-ho quatre vegades.